**ŠIAULIŲ „SANTARVĖS“ GIMNAZIJOS**

**DIREKTORĖS INGRIDOS KUOLIENĖS**

**2024 METŲ VEIKLOS ATASKAITA**

2025 m. sausio 17 d. Nr. S-........(4.10)

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

2024 m. gimnazija iš esmės įgyvendino su ugdymo turiniu ir ugdymo proceso organizavimu susietus tikslus bei išsikeltus uždavinius, kurių įgyvendinimą vertino sutartais matavimo kriterijais.

 2024 m. rugsėjo 1 d. duomenimis gimnazijoje mokosi 251 mokinys, iš jų: 1-4 kl. – 77 mokiniai, 5-8 kl. – 99 mokiniai, 9-10 kl. – 47 mokiniai, 11-12 kl. – 28 mokiniai.

Nuo 2019 m. rugsėjo 1 d. gimnazija yra įtraukta į projekto „Renkuosi Lietuvą“ mokyklų, priimančių mokytis užsieniečių ar Lietuvos Respublikos piliečių, grįžusių iš užsienio, vaikus, tinklą. Tokių mokinių 2019-2020 m. m.  buvo 18,   2020-2021 m. m.  – 24,  2021-2022 m. m. – 122, iš jų 109 Ukrainos karo pabėgėlių vaikai, 2022-2023 m. m. – 143, iš jų 122 Ukrainos karo pabėgėlių  vaikai, 2023-2024 m. m. – 93, iš jų 88 Ukrainos karo pabėgėlių vaikai, 2024-2025 m. m. – 68, iš jų 64 Ukrainos karo pabėgėlių  vaikai. Iš atvykusių mokinių tik maža dalis moka lietuvių kalbą, kiti kalba rusų, ukrainiečių, anglų ir kt. kalbomis.

 2024 m. spalio 31 d. duomenimis 1-12 klasių 85 mokiniai (33,8 proc.) gauna socialinę paramą. Specialioji pedagoginė pagalba teikiama 35 (13,9 proc.) mokiniams, 31 (12,3 proc.) mokinys lanko logopedo pratybas.  Gimnazijoje su mokiniais dirba švietimo pagalbos specialistai (logopedas/specialusispedagogas, socialinis pedagogas, psichologas), 5 mokytojo padėjėjai, profesinio orientavimo konsultantas, socialinių kompetencijų ugdymo koordinatorius**.**

Nuo 2024 m. visose klasėse (1-4, 5-8, I-IV) ugdymas buvo organizuojamas lietuvių kalba ir mokoma gimtosios (rusų) kalbos/rusų tautinės mažumos gimtosios kalbos ir literatūros pagal Švietimo, mokslo ir sporto ministerijos patvirtintas šių mokomųjų dalykų programas

Gimnazijoje pradinio, pagrindinio ir vidurinio ugdymo programas įgyvendina 31 pedagogas, iš jų: 42 proc. – mokytojai metodininkai, 48 proc. – vyresnieji mokytojai. Valdymo ir ugdymo proceso organizavimo funkcijoms vykdyti skirti 3 etatai (direktoriaus, direktoriaus pavaduotojo ugdymui, ūkio dalies vedėjo), dirba bibliotekos vedėjas ir 19 ugdymo aplinkos darbuotojų.

Palyginus 2022-2023 m. m. ir 2023-2024 m. m. mokymosi rezultatus, mokinių pasiekimai padidėjo nuo 75 iki 84 proc.

Visi mokytojai (100 proc.) nuolat stebėjo ir analizavo mokinių individualius pasiekimus ir pažangą platformoje <https://mokiniupazanga.lt/> ir numatė individualias pagalbos mokiniui priemones, jei jis nepasiekė individualios pažangos, teikė pagalbą pamokose taikydami numatytas priemones, metodinėse grupėse aptarė taikomų priemonių veiksmingumą. Mokinių pasiekimai buvo aptariami ne rečiau kaip 4 kartus per mokslo metus per mokytojų tarybos ir metodinių grupių posėdžius. Tiek mokytojai, tiek klasių vadovai kartu su kiekvienu mokiniu aptarė asmenines mokymosi sėkmes ir nesėkmes. 2 kartus per metus organizuotos individualių pokalbių dienos – pasiekimus ir pažangą mokytojai aptarė dalyvaujant mokiniui ir jo tėvams. Mokinių, stebinčių ir matuojančių savo pasiekimus ir pažangą, dalis – 100 proc. Ne didesnėse kaip 5 mokinių grupėse buvo organizuojamos lietuvių kalbos ir literatūros bei matematikos konsultacijos mokiniams, nepasiekusiems patenkinamo lygmens pasiekimų patikrinimuose. Siekiant gerinti mokinių pasiekimus, 2024 m. padėtas organizuoti pradinių klasių matematikos modulis gabiesiems mokiniams. Efektyviam mokinių mokymuisi naudojamos skaitmeninės platformos Eduka ir Ema.

Didelis dėmesys buvo skirtas mokinių pasiekimų ir pažangos gerinimui, todėl svarbiausias gimnazijos veiklos akcentas – pamokos kokybė. Susitarta dėl pamokos tobulinimo aspektų (vertinimo ir įsivertinimo tobulinimas, diferencijavimas ir individualizavimas). Mokytojai susijungė į 9 kolegialaus grįžtamojo ryšio (toliau – KGR) grupes, kurių veiklose dalyvavo 27 mokytojai. Per mokslo metus kiekvienas mokytojas pravedė po 2 atviras pamokas ir stebėjo ne mažiau kaip 3–4 kolegų vestas pamokas. 2024 m. birželio mėn. mokytojų tarybos posėdyje kiekviena KGR grupė pristatė savo veiklą, aptarė sėkmingiausius pamokų momentus, pristatė taikytus metodus.

Atsižvelgiant į mokinių mokymosi pasiekimus ir jų individualius poreikius diferencijuojamas ugdymas. 1–4, 5–7, 8 ir I–IV klasės dalijamos į grupes per lietuvių kalbos ir literatūros, matematikos, 5, 7–8 kl. – per rusų (gimtosios) kalbos / rusų tautinės mažumos gimtosios kalbos ir literatūros pamokas. Mažesnėse grupėse mokiniai geriau įsisavino mokymosi turinį, mokytojams atsirado galimybė efektyviau diferencijuoti darbą pamokose.

Mokinių bendrųjų kompetencijų ugdymas projektinėse, neformaliojo švietimo ir integruoto ugdymo veiklose, kompetencijų įsivertinimas. Gimnazijoje mokiniams sudaromos sąlygos pažinti savo stipriąsias puses, gabumus ir įsivertinti savo asmenines kompetencijas (neformalusis švietimas, integruotos veiklos į ugdymo turinį, išvykos, projektinės dienos, projektai). I–II klasių mokiniai dalyvavo Britų tarybos (Birtish Council),  Lietuvos gen. Jono Žemaičio karo akademijos ir Debunk.eu mokyklos projekte „Super Citizen“ pilietiškumo pamokų „Minecraft Education Edition“ cikle, kurio metu pagilino pilietiškumo kompetenciją. 2023–2024 m. m. I klasės mokiniai pirmą kartą dalyvavo 3 dienų trukmės pilietiškumo ir gynybos įgūdžių kurse.     Įvykdytos tarptautinio projekto „ECO tiltas veiklos“ sėkmingai prisidėjo prie Šiaulių ir Talino miestų tautinių mažumų gimnazijų ugdymo turinio atnaujinimo: projekto dalyviai įgijo praktinių žinių STEAM ir ekologijos srityse. Mokiniai dalyvavo Šiaulių mieto savivaldybės viešosios bibliotekos inicijuotame projekte „Visi po viena saule”.  Pradinio ugdymo mokytojai dalyvavo respublikiniame projekte „Sveikatiada“, paruošė ir įvykdė 6 mokyklinius projektus, nuo 2024 m. sausio mėn. gimnazija įsitraukė į LINEŠA inicijuotą projektą „Sveikata visus metus“ ir kas mėnesį planavo ir vykdė skelbiamo iššūkio veiklas. Visi gimnazijos mokiniai tobulino pažintinę, kūrybiškumo ir asmeninę kompetencijas dalyvaudami Kultūros paso ir Šiaulių miesto kultūros krepšelio edukacinėse programose (sėkmingai buvo panaudota 100 proc. šioms priemonėms skirtų lėšų).

 STEM School Label – STEAM veiklos gimnazijoje įvertinimas. STEAM ugdymo strategija sutelkė gimnazijos bendruomenę kryptingam ir rezultatyviam veiklų įgyvendinimui ir sudarė sąlygas mokinius sudominti gamtamokslinio ugdymo dalykais.

2024 m. 8 klasės mokiniai įsitraukė į skaitmeninio verslumo ugdymo programos Junior Achievement veiklas. 15 mokinių turėjo galimybę augti ir mokytis antreprenerystės ir finansinio raštingumo iš geriausių savo srities profesionalų.

100 proc. mokytojų integravo karjeros ugdymą į dalyko turinį (10 proc. visų pamokų). Mokytojai ilgalaikiuose planuose numatė tikslus, uždavinius, veiklas atsižvelgdami į kiekvieną klasę atskirai, suvokdami klasės mokymosi lygį bei poreikius. 90 proc. mokinių susidarė savo individualius karjeros planus. Suorganizuota 15 grupinių konsultacijų. Individualios konsultacijos: 5–8 kl. – proc., I–IV kl. – proc. Mokiniai gavo kokybišką informaciją bei patarimus, susijusius su mokymosi galimybėmis bei profesine savirealizacija. Buvo suorganizuota ir įvykdyta  18 SKU veiklų (socialinių-pilietinių bei savanoriškų veiklų).

Gimnazijoje siekiama sudaryti palankias sąlygas asmenybės brandai, pirmiausia siekiama užtikrinti socialinį-emocinį saugumą, kad, jausdamasis saugus, mokinys galėtų ir būtų skatinamas save realizuoti, būtų visaverčiu bendruomenės nariu. Mokiniams sudarytos sąlygos plėtoti bendrąsias-socialines kompetencijas dalyvaujant socialinėje, projektinėje, mokinių savivaldos, savanorystės ir panašiose veiklose. Jie skatinami aktyviai dalyvauti įvairiose veiklose,  stebėti ir įsivertinti savo bendrųjų-socialinių kompetencijų pasiekimus ir pažangą. 100 proc. mokinių sėkmingai įsitraukė ir dalyvavo nuoseklioje, ilgalaikėje socialines ir emocines kompetencijas ugdančioje prevencinėje LIONS QUEST programoje: 1–4 klasių mokiniai – „Laikas kartu“, 5–8 klasių mokiniai – „Paauglystės kryžkelės“, I–IV klasių mokiniai – „Raktai į sėkmę“.

Nuo 2020 m. gimnazija vykdo ugdymo šeimoje programą: suteikia galimybes mokiniams būti ugdomiems šeimoje – teikia konsultacijas mokiniams ir jų tėvams įvairiais ugdymo klausimais. 2020 – 2021 m. m. ugdomų šeimoje mokinių buvo 2, 2021–2022 m. m. – 6, 2022–2023 m. m. – 4, 2023-2024 m. m. – 3 mokiniai, 2024-2025 m. m. – 3 mokiniai.

Gimnazijos veiklos įsivertinimas organizuojamas pagal „Mokyklos, įgyvendinančios bendrojo ugdymo programas, veiklos kokybės įsivertinimo metodiką“ (2016). Parengta Bendrojo ugdymo mokyklų 2024 m. įsivertinimo ir pažangos ataskaita. Įvertinta mokytojų veikla įgyvendinant metų veiklos rodiklį 1.2.2 (Rezultatyvumas). Pagal 2024 m. gimnazijos įsivertinimo ir pažangos anketos „Ugdymas(is) ir mokinių patirtys įsivertinimo klausimynas mokiniams” rezultatus, NMPP, PUPP, VBE rezultatus paliktas toliau tobulinti rodiklis 1.2.2. raktinis žodis „Rezultatyvumas“ , 1.2.1. raktinis žodis „Pažangos pastovumas“. Gimnazijoje telkiamas dėmesys ir ieškoma pasiteisinančių mokymo(si) strategijų, siekiant geresnių mokinių mokymosi pasiekimų.

Apie gimnazijos veiklos kokybę ir tobulinimą sprendžiame iš įvertinimų ir įsivertinimo rezultatų, kurie padeda atpažinti silpnąsias ir stipriąsias veiklos sritis. Strateginių ir metinių tikslų, ugdymo plano įgyvendinimo, nacionalinių pasiekimų tyrimų, PUPP, VBE rezultatų analizė padeda tikslingai planuoti veiklos kokybės gerinimą.

**II SKYRIUS**

**2024 METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiektas rezultatas |
| 1.1. Gerinti mokinių mokymosipasiekimus ir užtikrinti pažangą.*(veiklos sritys – asmenybės ūgtis, ugdymas)* | 1.1.1. Teikiant sistemingą švietimopagalbą, mokinių ugdymosi pažanga išlieka stabili. | 1.1.1.1. Ne mažiau kaip 1 proc. padidės mokinių, padariusių pažangą, dalis (atskaitos taškas 2023 metai – 75 proc.). 1.1.1.2. Padidės lietuvių kalbos (81,9 proc. p. 2023 m.); matematikos (70,6 proc. p. 2023 m.), gamtos mokslų, individualią pažangą padariusių mokinių skaičius (lyginant 2023 m. ir 2024 m. metinius įvertinimus).1.1.1.3. Pamokos, skirtos mokymosi pagalbai ir poreikiams tenkinti, panaudotos 100 proc. | 1.1.1.1.1. 2024 m. mokinių, padariusių pažangą –84 proc. (9 proc. padidėjo mokinių, padariusių pažangą, dalis).1.1.1.1.2. 100 proc. 1–4 klasių mokinių, padedami klasių vadovų, užpildė pasiekimų ir pažangos aplankus, išsikėlė mokymosi  tikslus, pasibaigus pusmečiui, aptarė pasiekimus ir pažangą.1.1.1.1.3. 100 proc. atvykusių iš užsienio mokinių sudaryti individualūs ugdymo planai. 100 proc. šių mokinių numatytas vertinimas ir  suteikta specialistų pagalba, visi lanko papildomus lietuvių kalbos užsiėmimus.  1.1.1.2.1. 5–8, I–IV klasių lietuvių kalbos ir literatūros mokymosi individuali pažanga (lyginant 2023 m. ir 2024 m. metinius įvertinimus) – 77 proc. 1.1.1.2.2. 5–8, I–IV klasių matematikos mokymosi individuali pažanga (lyginant 2023 m. ir 2024 m. metinius įvertinimus) – 79 proc. 1.1.1.2.3. 5–8, I–IV klasių gamtos mokslų mokymosi individuali pažanga (lyginant 2023 m. ir 2024 m. metinius įvertinimus): biologijos – 86 proc., chemijos – 88 proc., fizikos – 86 proc., gamtos ir žmogaus – 98 proc.  1.1.1.3.1. 100 proc. panaudotos pamokos, skirtos mokymosi pagalbai ir mokinių poreikiams tenkinti.  |
| 1.1.2. Pagerėję mokinių NMPP, PUPP ir VBE rezultatai. | 1.1.2.1. Lyginant su 2023 m., PUPP bent pagrindinį lietuvių kalbos mokymosi pasiekimų lygį pasiekusių mokinių dalis (proc.) vidutiniškai padidės 1 procentu.1.1.2.2. Lyginant su 2023 m., PUPP bent pagrindinį matematikos mokymosi pasiekimų lygį pasiekusių mokinių dalis (proc.) vidutiniškai padidės 1 procentu.1.1.2.3. Lyginant su 2023 m., ne mažiau kaip 0,5 balo išaugs bendras išlaikytų valstybinių brandos egzaminų balų vidurkis.1.1.2.4. Mokinių, dalyvavusių nacionaliniame mokinių pasiekimų patikrinime, surinktų taškų vidurkis ne mažesnis už savivaldybės ir šalies vidurkį. | 1.1.2.1.1. Lietuvių kalbos ir literatūros PUPP pagrindinį lygmenį pasiekusių mokinių dalis (proc.) 2024 m. – 13 proc. (2023 m. – 29 proc.).1.1.2.2.1. Matematikos PUPP pagrindinį pasiekimų lygmenį pasiekusių mokinių dalis (proc.) – 2024 m. – 0 proc. (2023 m. – 8 proc.).1.1.2.3.1. 2024 m. vidutinis visų valstybinių brandos egzaminų įvertinimų vidurkis – 22,7 (lyginant su 2023 m. – 36,9).1.1.2.4.1. 4 klasės mokinių, dalyvavusių lietuvių kalbos ir literatūros (skaitymo) nacionaliniame mokinių pasiekimų patikrinime, surinktų taškų vidurkis – 37,4 (miesto – 56,4, šalies – 56,1) yra mažesnis už miesto ir šalies 4 klasės mokinių taškų vidurkius.1.1.2.4.2. 4 klasės mokinių, dalyvavusių matematikos nacionaliniame mokinių pasiekimų patikrinime, surinktų taškų vidurkis – 50,7 (miesto –66,2, šalies – 64,5) yra mažesnis už miesto ir šalies 4 klasės mokinių vidurkius.1.1.2.4.3. 8 klasės mokinių, dalyvavusių lietuvių kalbos ir literatūros (skaitymo) nacionaliniame mokinių pasiekimų patikrinime, surinktų taškų vidurkis – 60,1 (miesto –71,4, šalies – 69,8) yra mažesnis už miesto ir šalies 4 klasės mokinių vidurkius.1.1.2.4.4. 8 klasės mokinių, dalyvavusių matematikos nacionaliniame mokinių pasiekimų patikrinime, surinktų taškų vidurkis – 30,7 (miesto – 41,2, šalies – 42,6) yra mažesnis už miesto ir šalies 4 klasės mokinių vidurkius. |
| 1.1.3. Diegiamiįtraukiojougdymo principaisiekiant kiekvienomokiniopažangos. | 1.1.3.1. Mokinių, kuriems nustatyti specialieji poreikiai, gaunančių pagalbą dalis – 100 proc.1.1.3.2. SUP mokinių, padariusių individualią ugdymo(si) pažangą ne mažiau, kaip 70,5 proc. | 1.1.3.1.1. 100 proc. SUP mokinių gavo būtiną specialiojo pedagogo, logopedo, psichologo, socialinio pedagogo ir mokinio padėjėjo pagalbą.1.1.3.2.1. 2024 m. SUP mokinių, padariusių individualią mokymosi pažangą:Lietuvių kalba 1-11 kl. - 82, 6 proc. Matematika 1-11 kl. - 65, 2 proc. Mažesnę nei planuota SUP mokinių individualią pažangą lėmė sunkesnės atnaujintos bendrosios matematikos programos, mokinių motyvacijos stoka, nereguliarus pamokų lankomumas. |
| 1.1.4. Plėtojama ir palaikoma atnaujintų BP diegimo vizija gimnazijoje.  | 1.1.4.1. Sėkmingai įdiegtas atnaujintas ugdymo turinys 1-12 kl.1.1.4.2. Įsigytos reikiamos mokymo priemonės atnaujintam ugdymo turiniui įgyvendinti ne mažiau, kaip 80 proc.1.1.4.3. Ne mažiau, kaip 25 proc. 1-4 kl. matematikos ir gamtos mokomųjų dalykų pamokų įgyvendinama taikant patyriminį ugdymą.1.1.4.4. Suorganizuota STEAM gamtamokslinio ugdymo stovykla „Jaunasis tyrinėtojas“ 5–6 klasių mokiniams.1.1.4.5. Praplėsta Medijų ir informacinio raštingumo mokyklėlės veikla 1–4 klasių mokiniams.  | 1.1.4.1.1. Visi mokytojai yra parengę savo mokomoji dalyko ilgalaikius planus pagal atnaujintas 2022 m. programas ir dirba vadovaudamiesi jais.1.1.4.1.2. Sėkmingai įgyvendinama gyvenimo įgūdžių programa, kurią moko mokytojas, įgijęs būtiną kvalifikaciją.1.1.4.1.2.1. Įgyvendinant atnaujintą ugdymo turinį planuota įsigyti 100 proc. būtinų vadovėlių (40 pavadinimų vadovėlių). Įsigyta 80 proc. vadovėlių (32 pavadinimų vadovėlių). Įsigyti tik tie vadovėliai, kurie šiuo metu prieinami prekyboje. Trūksta 20 proc. vadovėlių (8 pavadinimų vadovėlių), nes jų nėra pas tiekėjus arba jie dar neišleisti.1.1.4.3.1. Pradinių klasių mokytojai įgyvendino ilgalaikius (iki 4 mėn.) patyriminius mokomųjų dalykų projektus 1-4 klasėse:„Žalioji palangė“ (1-4 kl.)Kaip pirmokai grubus augino (1 kl.) Metų laikų skoniai (2 kl.)1.1.4.4.1. 2024 m. birželio 3-6 d. vyko patyriminio mokymosi stovykla 5-6 klasių mokiniams „Jaunasis tyrinėtojas: aš atrandu gamtą mieste“, kurios veiklose dalyvavo 100 proc. 5-6 kl. mokinių.1.1.4.5.1. Vykdant Medijų ir informacinio raštingumo mokyklėlės veiklą 1–4 klasių mokiniams, buvo surengti užsiėmimai, skirti ugdyti skaitmeninius įgūdžius ir informacinį raštingumą. Vyko užsiėmimai tokiomis temomis: * Informacijos paieška internete;
* Saugumo taisyklės internete;
* Darbas su dirbtiniu intelektu;
* Darbas su elektroninėmis; knygomis ir 4D kortelėmis.

1.1.4.5.2. 100 proc. 5 klasės mokinių dalyvavo projekte „Kalbų mozaika“. |
| 1.1.5. Didinama mokinių, dalyvaujančių neformaliojo švietimo veiklose, dalis. | 1.1.5.1. Mokinių, dalyvaujančių gimnazijos NŠ veiklose, skaičius padidėja 10 proc. lyginant su 2023 m.1.1.5.2. Mokinių, dalyvaujančių miesto NŠ veiklose, skaičius padidėja 5 proc. | 1.1.5.1.1. 2024 m. gimnazijos NŠ veiklose dalyvavo 43 proc. mokinių (2023 m. – 38 proc.). Padidėjo – 5 proc.1.1.5.2.1. 2024 m. miesto NŠ veiklose dalyvavo 10 proc. Mokinių (2023 m. – 8 proc.). Padidėjo – 2 proc.Mokiniai mažiau įsitraukia į NŠ veiklas dėl didesnio pamokų krūvio tautinių mažumų mokyklų mokiniams, gimnazijoje išplėtotos STEAM projektinės veiklos, įvairių edukacinių programų.  |
| 1.1.6. Skatinamas mokinių profesinis orientavimas ir socialinių kompetencijų ugdymas. | 1.1.6.1. Ne mažiau kaip 80 proc.1–4 kl. mokinių dalyvauja įgyvendinant ankstyvąjį profesinį informavimą (OPA projektas).1.1.6.2. Ne mažiau kaip 80 proc. mokinių dalyvaus karjeros ugdymo veiklose, iš jų 10 proc. – intensyviame veiklinime.1.1.6.3. 100 proc. gimnazijos mokinių dalyvaus SKU programose. | 1.1.6.1.1. Ankstyvajame profesiniame informavime (OPA projekte) dalyvavo 100 proc. 1 – 4 kl. mokinių. 1.1.6.2.1. Profesiniuose veiklinimuose dalyvavo 100 proc. 5–12 kl. mokinių. 1.1.6.2.2. Intensyviame veiklinime dalyvavo 32 proc. 10 –12 kl. mokinių. 1.1.6.2.3. 90 % mokinių susidarė savo individualius karjeros planus. Suorganizuota 15 grupinių konsultacijų. Individualios konsultacijos: 5–8 kl. – 20 % , I–IV kl. – 90 %. Mokiniai gavo kokybišką informaciją bei patarimus, susijusius su mokymosi galimybėmis bei profesine savirealizacija.  1.1.6.2.4. 2024 m. vasario mėn. suorganizuota respublikinė mokinių konferencija „CV svajonių profesijai“ 1.1.6.3.1. Pravesti 8 socialinių įgūdžių ugdymo užsiėmimai 5–8 kl. mokiniams, turintiems elgesio problemų ir emocinių sutrikimų (18 proc. mokinių). 1.1.6.3.2. 2024 m. buvo suorganizuota ir įvykdyta  18SKU veiklų (socialinių-pilietinių bei savanoriškų veiklų), kuriose dalyvavo 100 proc. 1-4, 5-8, I-IV klasių mokinių.1.1.6.3.3. Įvykdytas 6, 8, II ir IV kl. mokinių bendrųjų kompetencijų įsivertinimas. II kl. mokiniai patobulino mokėjimo mokytis kompetenciją, iš dalies - 6 kl., 8 kl., IV kl.. Asmeninę kompetenciją patobulino 6 kl. mokiniai,  iš dalies - 8 kl., II kl., IV kl.  1.1.6.3.4. 100 % vedamas (pildomas) 1–4 klasių mokinių „Gerųjų darbų dienoraštis”. 1.1.6.3.5. Pravestos 47 integruotos su SKU klasės valandėlės.1.1.6.3.6. 100 % pakoreguoti ir sutvarkyti  virtualūs mokinių portfolio TEAMS platformoje. Specialiose grupėse SKU-5, SKU-6 ir t.t. mokiniai  pildo dokumentus, susijusius su SKU veikla (socialinės-pilietinės, savanoriškos  veiklos planavimo lapas, refleksijos lapas, bendrųjų kompetencijų įsivertinimas, ugdymas karjerai).  |
| 1.1.7. Gimnazijos lankomumo tvarkos aprašo įgyvendinimo bei bendrų susitarimų laikymosi užtikrinimas | 1.1.7.1. 100 proc. klasės vadovų pildo mokinių lankomumo užtikrinimo tvarkos (vadovaujamos klasės) mėnesio ataskaitą.1.1.7.2. Mokinių, ypač turinčiųjų specialiųjų ugdymosi poreikių, lankomumas pagerėja ne mažiau kaip 5 procentais. | 1.1.7.1.1. 100 proc. klasių vadovų pildo ir analizuoja vadovaujamos klasės Mokinių lankomumo užtikrinimo tvarkos mėnesio ataskaitas, aptaria iškilusias problemas su socialiniu pedagogu. 1.1.7.1.2. Lyginant 2022-2023 su 2023-2024 m. m. mokinių lankomumas pagerėja 2 proc.1.1.7.2.1. 2022-2023 ir 2023-2024 m. m. gimnazijoje mokėsi vienodas mokinių, turinčių specialiųjų ugdymosi poreikių, skaičius. 2023-2024 m. m. jų lankomumas pagerėjo 0,26 proc. |
| 1.2.Tobulinti mokinių pasiekimui ir pažangos gerinimui bei įtraukiąjam ugdymui aktualias pedagoginio personalo kompetencijas *(veiklos sritys – lyderystė ir vadyba, ugdymas(is), asmenybės ūgtis)* | 1.2.1. Pagerėjusiosmokytojų, pagalbosmokiniuispecialistų, vadovųkompetencijospamokos kokybėsir mokiniųpasiekimųgerinime. | 1.2.1.1 Ne mažiau kaip 70 proc. gimnazijos mokytojų dalyvauja KGR veiklose.1.2.1.2. Ne mažiau kaip 15 proc. gimnazijos mokytojų veda integruotas STEAM veiklų pamokas.1.2.1.3. Ne mažiau kaip 10 proc. gimnazijos mokytojų dalijasi gerąja edukacine patirtimi mieste ar šalyje.1.2.1.4. Ne mažiau kaip 25 proc. mokytojų veda integruotas pamokas. | 1.2.1.1.1. 2024 m. KGR veiklose dalyvavo 71 proc. gimnazijos mokytojų. 1.2.1.2.1. STEAM veiklos buvo integruotos į gamtos ir žmogaus, anglų k., matematikos, informatikos, istorijos, rusų k., dailės, technologijų, biologijos, chemijos pamokas. Tai sudarė 15,2 proc.1.2.1.3.1. Gimnazijos mokytojai dalinosi gerąja patirtimi su miesto mokytojais: 1.2.1.3.1.1. vedė atviras pamokas I pusmetį – 32 proc. mokytojų, II pusmetį – 29 proc. mokytojų.1.2.1.3.1.2. stebėjo ir aptarė atviras pamokas I pusmetį – 25 proc. mokytojų, II pusmetį – 26 proc. mokytojų.1.2.1.3.2. 2024 m. gruodžio 10 d. gimnazijos organizuotoje šalies konferencijoje „Mokytojo profesinis augimas: atradimai tobulinant pamoką ir skatinant kultūrinę įvairovę bendruomenėje“ pranešimus skaitė 20 proc. gimnazijos mokytojų. 1.2.1.3.3. Kitų institucijų organizuotose konferencijose, projektuose gerąja edukacine patirtimi dalijosi 23 proc. mokytojų (6 proc. šalies, 17 proc. tarptautiniuose renginiuose).1.2.1.4.1. 15,2 proc. mokytojų vedė integruotas pamokas.  |
| 1.2.2. Kvalifikuotų pedagogų pritraukimo plano parengimas. | 1.2.2.1. Įgyvendinamas kvalifikuotų pedagogų pritraukimo planas.1.2.2.2. 100 proc. patenkinamas pedagogų poreikis.1.2.2.3. Teikiama trumpalaikė mentorystė naujai pradėjusiam dirbti mokytojui. | 1.2.2.1.1. Šiaulių „Santarvės“ direktoriaus 2024 m. rugsėjo 30 d. įsakymu Nr. V-163(1.4) patvirtintas Pedagogų ir kitų darbuotojų pritraukimo planas, vykdomos plano priemonės.1.2.2.2.1. Gimnazijoje dirba visi mokytojais specialistai ir švietimo pagalbos specialistai – 100 proc. Patenkintas pedagogų poreikis.1.2.2.3.1. 100 proc. naujai pradėjusiųjų dirbti mokytojų turėjo mentorius (2023–2024 m. m. – 8 mokytojai). |
| 1.3. Tobulinti gimnazijos vadybą *(veiklos sritys - lyderystė ir vadyba, ugdymas(is)* | 1.3.1. Bendrojo vertinimo modelio (toliau - BVM) diegimas | 1.3.1.1. Suburta BVM įgyvendinimo komanda.1.3.1.2. Įgyvendinamas BVM gimnazijoje. | 1.3.1.1.1 Šiaulių „Santarvės“ gimnazijos direktoriaus 2023 m. gruodžio 29 d. įsakymu Nr. V-221(1.4) paskirtas BVM koordinatorius, suburta BVM komanda. 1.3.1.1.2. Komandos sudėtis atnaujinta Šiaulių „Santarvės“ gimnazijos direktoriaus 2024 m. gruodžio 20 d. įsakymu Nr. V-209 (1.4).1.3.1.2.1. Parengta išsami ir struktūruota 2023 m. BVM ataskaita: įvade patekta komandos sudėtis, kontekstas, duomenų rinkimo būdai; parengtas visus įsivertinimo elementus apimantis įsivertinimo planas su vykdymo terminais; planas įgyvendintas nuosekliai per 2023 m. gegužės –2024 m. gruodžio mėn. laikotarpį; parengtoje BVM ataskaitoje pateikta informacija apie visus dalinius kriterijus, įvardintos gimnazijos stiprybės ir tobulintinos sritys, paskirti balai remiantis pateiktais duomenimis. |
| 1.4. Skatinti tarpinstitucinį bendradarbiavimą siekiant asmeninės mokinio ūgties *(veiklos sritis – lyderystė ir vadyba)* | 1.4.1. Gimnazijos dalyvavimas Renkuosi Lietuvą gimnazijų tinkle.  | 1.4.1.1. Suorganizuotas seminaras miesto mokytojams, mokantiems užsieniečių ar grįžusių LR piliečių vaikų vaikus.1.4.1.2. Sudarytos sąlygos gimnazijos mokytojams dalyvauti gimnazijų tinklo Renkuosi Lietuvą organizuojamose mokymuose. | 1.4.1.1.1. Suorganizuota respublikinė nuotolinė konferencija ,,Mokytojo profesinis augimas: atradimai tobulinant pamoką ir skatinant kultūrinę įvairovę bendruomenėje”. Dalyvavo 15 pranešėjų ir 88 klausytojai.1.4.1.1.2. 2024 m. balandžio mėn. suorganizuota diskusija „Mokytojų ir pagalbos mokiniui specialistų lyderystės skatinimas“, kurioje dalyvavo vadovai ir jų pavaduotojai ugdymui iš 5 šalies (Kauno, Biržų, Vabalninko, Šiaulių) gimnazijų ir progimnazijų.1.4.1.2.1. Gimnazijų tinklo Renkuosi Lietuvą organizuojamose mokymuose 2024 m. dalyvavo 23 proc. gimnazijos mokytojų |
| 1.4.2. Gimnazijos tinklaveikos plėtojimas. | 1.4.2.1. Sudarytos sąlygos ne mažiau kaip 80 proc. gimnazijos mokytojų dalyvauti TŪM seminaruose, mokymuose.1.4.2.2. Ne mažiau kaip 25 proc. mokytojų veda ir ne mažiau kaip 25 proc. stebi atviras pamokas miesto mokytojams. | 1.4.2.1.1. 23 proc. gimnazijos mokytojų dalyvavo TŪM seminaruose, mokymuose (panaudota 100 proc. gimnazijai pasiūlytų vietų TŪM seminaruose mokymuose pedagogams).1.4.2.2.1. Atviras pamokas Šiaulių miesto mokytojams I pusmetį vedė 32 proc. gimnazijos mokytojų, II pusmetį – 29 proc. gimnazijos mokytojų.1.4.2.2.2. Šiaulių miesto mokytojų vedamas atviras pamokas stebėjo ir aptarė: I pusmetį – 25 proc. gimnazijos mokytojų, II pusmetį – 26 proc. gimnazijos mokytojų. |
| 1.5. Gerinti bendruomenės emocinį klimatą ir fizinį aktyvumą didinant poreikį sportuoti ir panaudoti sporto infrastruktūrą miesto bendruomenės poreikiams *(veiklos sritis – asmenybės ūgtis, lyderystė ir vadyba, gyvenimas mokykloje)* | 1.5.1. Mokiniams,patiriantiemsemocinių irpsichologiniųsunkumų,suteikiamasavalaikė pagalba.  | 1.5.1.1. 100 proc. mokinių, patiriančių emocinių ir psichologinių sunkumų suteikiama (esant mokinių ar jų tėvų sutikimams) psichologo pagalba.1.5.1.2. 100 proc. mokinių dalyvauja Lions Quest programoje. | 1.5.1.1.1. 2023-2024 m. m. 100 proc. mokinių, kurie savanoriškai kreipėsi dėl patiriamų emocinių ar psichologinių sunkumų (esant mokinių ar jų tėvų sutikimams), buvo suteikta psichologinė pagalba.1.5.1.1.2. 2023-2024 m. m. 64 proc. mokinių, turinčių specialiųjų ugdymosi poreikių, kuriems rekomenduojamos individualios psichologo konsultacijos pagal miesto ar rajono pedagoginės psichologinės tarnybos pateiktas išvadas (esant jų tėvų sutikimams), buvo suteikta psichologinė pagalba1.5.1.2.1. 100 proc. mokinių dalyvavo Lions Quest programoje. |
| 1.5.2. Skatinamas fizinio aktyvumas. | 1.5.2.1. Suorganizuota bendruomenės sporto diena.1.5.2.2. Suorganizuoti 1-4 kl. sportiškiausios klasės bendruomenės rinkimai.1.5.2.2. Gimnazijos internetinėje svetainėje talpinama ir atnaujinama sporto salių ir stadionų (sporto aikštynų) užimtumo Google kalendoriaus informacija, užtikrinamas Google kalendoriaus funkcionalumas.1.5.2.3. Sudarytos galimybės Šiaulių miesto bendruomenei nemokamai naudotis mokyklos sporto infrastruktūra, kai ja nesinaudoja mokykla ir (ar) nuomininkai. | 1.5.2.1.1. Suorganizuota Olimpinė diena 2024, 2024-06-03 Šiaulių „Santarvės“ gimnazijos direktoriaus įsakymas V-171.1.5.2.1.2. Suorganizuota olimpinė savaitė 1-4, 5-8, I-II kl. mokiniams, 2024-04-22 Šiaulių „Santarvės“ gimnazijos direktoriaus įsakymas M-122.1.5.2.2.1. Suorganizuoti sportiškiausios 1-4 kl. mokinių bendruomenės rinkimai, 2024-10-03 Šiaulių „Santarvės“ gimnazijos direktoriaus įsakymas M-214A.1.5.2.2.1. Iki 2024 m. birželio 30 d. gimnazijos internetinėje svetainėje buvo talpinama informacija apie sporto salės ir stadiono užimtumą. Nuo 2024 m. liepos 1 d. gimnazijoje vyksta pastato renovacija, todėl veiklos negalimos.1.5.2.3.1. Iki 2024 m. birželio 30 d. buvo sudarytos sąlygos Šiaulių miesto bendruomenei nemokamai naudotis gimnazijos sporto aikštynu, kai ja nesinaudoja gimnazija, vėliau buvo pradėta gimnazijos pastato renovacija ir aikštynu naudotis nebėra galimybė |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1.Nebuvo |  |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Kokybiškai organizuotas Ukrainos karo pabėgėlių vaikų ugdymas. | 3.1.1. 2023-2024 m. m. gimnazijoje mokėsi 88, o 2024-2025 m. m. – 64 Ukrainos karo pabėgėlių vaikai, kas sudaro 30 proc. visų besimokančių gimnazijoje mokinių. Visi užsieniečiai sėkmingai integruoti į ugdymo procesą ir tęsia mokslą kartu su savo bendraamžiais, tačiau didelis besimokančių gimnazijoje užsieniečių skaičius tiesiogiai daro įtaką prastesnei mokinių pažangos ūgčiai. |
| 3.2. Dalyvavimas Technologijų pamokų organizavimo programos vertinimo komisijoje. | 3.2.1.Dalyvavimas technologijų pamokų organizavimo programos vertinimo komisijos darbe sudarė galimybę susipažinti su pateiktomis vertinimui programomis ir paskatinti gimnazijos mokytojus pasinaudoti suteikta galimybe organizuoti technologijų pamokas kitose aplinkose. |
| 3.3. Dalyvavimas Karjeros paslaugų teisės aktų rengimo darbo grupėje | 3.3.1.Įsitraukta į Šiaulių miesto savivaldybės švietimo skyriaus Karjeros paslaugų teikimo teisės aktų rengimo darbo grupę. |
| 3.4. Pastiprintapersonalo sritis  | 3.4.1. Įdarbinti 5 mokinio padėjėjai.3.7.2. Paskatinti mokytojai siekti aukštesnės kvalifikacinės kategorijos - 3 mokytojai įgijo vyresniojo mokytojo kvalifikacinę kategoriją.3.7.3. Sudarytos sąlygos 2 darbuotojams derinti darbą ir studijas siekiant papildomos kvalifikacijos bei studijuojant vadybos magistro studijose.3.7.4. Sudarytos sąlygos 1 mokytojui būti studento praktikos vadovu. |
| 3.5. Sporto salės paprastojo remonto darbų organizavimas įgyvendinantprogramą „Atnaujinti mokyklų sporto sales“. | 3.5.1. Atnaujinti sporto salės persirengimo kambariai, dušai ir laiptinėatitinka higienos normas, įrengtos šiuolaikiškos erdvės mokinių ugdymui. |
| 3.6. 2024-06-05 pasirašyta Tarpinstitucinio bendradarbiavimo sutartis su Radviliškio Gražinos pagrindine mokykla. | 3.6.1. Susitarta dėl bendradarbiavimo įgyvendinant Šiaulių miesto savivaldybės bendrojo ugdymo mokyklų tinklaveikos modelį, skatinant profesinį mokytojų augimą, dalijimąsi gerąja pedagoginio darbo patirtimi mokinių pasiekimų ir pažangos gerinimui. |
| 3.7. Įdiegta el. dokumentų valdymo sistema DBSIS | 3.7.1. Visiškai atsisakyta popierinių dokumentų naudojimo |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |